તેઓના જણાવ્યા પ્રમાણે ઓઇલ એન્ડ ગેસ કંપનીઓના શેરમાં સારો દેખાવ જોવા મળી શકે છે તો બીજી બાજુ સિમેન્ટ કંપનીઓનાં પરિણામોમાં નરમાઇ નોંધાઇ શકે છે. એ જ પ્રમાણે બેન્કોની વધતી જતી એનપીએના પગલે બેન્કોની બેલેન્સશીટ ખરડાઇ શકે છે. એ જ પ્રમાણે ઓટો કંપનીઓનાં અપેક્ષા કરતાં નબળાં વેચાણના કારણે આ કંપનીઓનાં પરિણામ મિશ્ર જોવાઇ શકે છે. એટલું જ નહીં કેપિટલ ગુડ્સ કંપનીઓ સારો દેખાવ કરી શકે છે. બજારના જાણકારોના જણાવ્યા પ્રમાણે કન્ઝમ્પશન રિલેટેડ કંપનીઓનાં પરિણામ ઉપર બજારની નજર રહેશે. નોંધનીય છે કે ચાલુ સપ્તાહે ગુરુવારે આઇટી સેક્ટરની અગ્રણી ઇન્ફોસિસ કંપનીનું જાન્યુઆરી-માર્ચના ત્રિમાસિક સમયગાળું પરિણામ જાહેર થશે.